CELEX: 52011DP0060
Language: el
Date: 2011-02-16 00:00:00
Title: Διαδικασία συνδεδεμένων επιτροπών και παραπομπή σε επιτροπή (ερμηνεία των άρθρων 50 και 56) Απόφαση του Ευρωπαϊκού Κοινοβουλίου της 16ης Φεβρουαρίου 2011 σχετικά με τη διαδικασία συνδεδεμένων επιτροπών και την παραπομπή σε επιτροπή σε περίπτωση απόρριψης πρότασης της Επιτροπής (ερμηνεία των άρθρων 50 και 56 του κανονισμού του Ευρωπαϊκού Κοινοβουλίου)

28.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               CE 188/65
            
         Τετάρτη 16 Φεβρουαρίου 2011Διαδικασία συνδεδεμένων επιτροπών και παραπομπή σε επιτροπή (ερμηνεία των άρθρων 50 και 56)
   P7_TA(2011)0060
   Απόφαση του Ευρωπαϊκού Κοινοβουλίου της 16ης Φεβρουαρίου 2011 σχετικά με τη διαδικασία συνδεδεμένων επιτροπών και την παραπομπή σε επιτροπή σε περίπτωση απόρριψης πρότασης της Επιτροπής (ερμηνεία των άρθρων 50 και 56 του κανονισμού του Ευρωπαϊκού Κοινοβουλίου)
   2012/C 188 E/15
   
      Το Ευρωπαϊκό Κοινοβούλιο,
   
               —
            
            
               έχοντας υπόψη την από 15 Φεβρουαρίου 2011 επιστολή του Προέδρου της Επιτροπής Συνταγματικών Θεμάτων,
            
         
               —
            
            
               έχοντας υπόψη το άρθρο 211 του Κανονισμού του,
            
         
               1.
            
            
               αποφασίζει να προσθέσει την κατωτέρω ερμηνεία στο άρθρο 50:
               
                            
                        
                        
                           «Η απόφαση της Διάσκεψης των Προέδρων να εφαρμοστεί η διαδικασία συνδεδεμένων επιτροπών εφαρμόζεται σε όλα τα στάδια της εν λόγω διαδικασίας.
                        
                     
                            
                        
                        
                           Τα δικαιώματα που απορρέουν από τον ρόλο της “αρμόδιας επιτροπής” ασκούνται από την κυρίως αρμόδια επιτροπή. Κατά την άσκηση των δικαιωμάτων αυτών, η επιτροπή αυτή πρέπει να σέβεται τα προνόμια της συνδεδεμένης επιτροπής, ιδίως την υποχρέωση έντιμης συνεργασίας όσον αφορά το χρονοδιάγραμμα και το δικαίωμα της συνδεδεμένης επιτροπής να καθορίσει τις τροπολογίες που υποβάλλονται στο Κοινοβούλιο εντός του πεδίου της αποκλειστικής αρμοδιότητάς της.
                        
                     
                            
                        
                        
                           Σε περίπτωση που η κυρίως αρμόδια επιτροπή δεν λάβει υπόψη τα προνόμια της συνδεδεμένης επιτροπής, οι αποφάσεις που έλαβε η κυρίως αρμόδια επιτροπή εξακολουθούν να ισχύουν, ωστόσο η συνδεδεμένη επιτροπή μπορεί να καταθέσει τροπολογίες απευθείας στο Κοινοβούλιο, εντός των ορίων της αποκλειστικής αρμοδιότητάς της.»
                        
                     
         
               2.
            
            
               αποφασίζει να προσθέσει την κατωτέρω ερμηνεία στο άρθρο 56, παράγραφος 3:
               
                            
                        
                        
                           «Κατόπιν εκ νέου παραπομπής σε επιτροπή σύμφωνα με την παράγραφο 3, η κυρίως αρμόδια επιτροπή, πριν αποφασίσει σχετικά με τη διαδικασία, πρέπει να επιτρέψει σε συνδεδεμένη επιτροπή του άρθρου 50 να καθορίσει τις επιλογές της ως προς τις τροπολογίες που εμπίπτουν στην αποκλειστική της αρμοδιότητα, ιδίως την επιλογή των τροπολογιών που πρόκειται να υποβληθούν εκ νέου στο Κοινοβούλιο.
                        
                     
                            
                        
                        
                           Η προθεσμία κατά την παράγραφο 3, δεύτερο εδάφιο, εφαρμόζεται για την γραπτή κατάθεση ή την προφορική παρουσίαση της έκθεσης της αρμόδιας επιτροπής. Δεν δεσμεύει τον καθορισμό από το Κοινοβούλιο της κατάλληλης χρονικής στιγμής για να συνεχίσει την εξέταση της εν λόγω διαδικασίας.»
                        
                     
         
               3.
            
            
               αναθέτει στον Πρόεδρό του να διαβιβάσει την παρούσα απόφαση, προς ενημέρωση, στο Συμβούλιο και στην Επιτροπή.